section_heading: Povijest
paragraph_text: Svjetski program za hranu osnovan je 1961. godine,<ref> nakon što je 1960. godine održana konferencija Organizacije za prehranu i poljoprivredu (FAO) i kada je George McGovern, direktor američke agencije Hrana za mir (engleski: Food for Peace), predložio osnivanje programa višestrane pomoći u hrani. Organizacija za prehranu i poljoprivredu i Generalna skupština Ujedinjenih naroda formalno su osnovali Svjetski program za hranu 1963. godine na eksperimentalno trogodišnje razdoblje. Godine 1965. program je proširen na trajnoj osnovi.